CELEX: 32016D0382
Language: hr
Date: 2016-03-15 00:00:00
Title: Provedbena odluka Komisije (EU) 2016/382 оd 15. ožujka 2016. o mjeri koju je poduzela Njemačka u skladu s Direktivom 2006/42/EZ Europskog parlamenta i Vijeća, kojom zabranjuje stavljanje na tržište jednog tipa stroja za skidanje izolacije sa žica (prioćeno pod brojem dokumenta C(2016) 1520) (Tekst značajan za EGP)

17.3.2016   
            
            
               HR
            
            
               Službeni list Europske unije
            
            
               L 72/57
            
         PROVEDBENA ODLUKA KOMISIJE (EU) 2016/382
   оd 15. ožujka 2016.
   o mjeri koju je poduzela Njemačka u skladu s Direktivom 2006/42/EZ Europskog parlamenta i Vijeća, kojom zabranjuje stavljanje na tržište jednog tipa stroja za skidanje izolacije sa žica
   
      
         (prioćeno pod brojem dokumenta C(2016) 1520)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2006/42/EZ Europskog parlamenta i Vijeća od 17. svibnja 2006. o strojevima o izmjeni Direktive 95/16/EZ (1), a posebno njezin članak 11. stavak 3.,
   budući da:
   
               (1)
            
            
               U skladu s postupkom utvrđenim u članku 11. stavku 2. Direktive 2006/42/EZ Njemačka je obavijestila Komisiju o mjeri zabrane stavljanja na tržište stroja za skidanje izolacije sa žica tipa QJ-001 koji proizvodi poduzeće Taizhou City Luqiao Qi Jin Wire Peeling Machine Manufacturing China i distribuira poduzeće Fringo GmbH&Co.KG, Kurfürstendamm 96, 10709 Berlin.
            
         
               (2)
            
            
               Razlog za poduzimanje mjere bila je neusklađenost tog stroja za skidanje izolacije sa žica s temeljnim zdravstvenim i sigurnosnim zahtjevima navedenima u Prilogu I. Direktivi 2006/42/EZ.
            
         
               (3)
            
            
               U odjeljku 1.2.4.3. („Zaustavljanje u slučaju opasnosti”) Priloga I. Direktivi 2006/42/EZ propisuje se da strojevi moraju biti opremljeni jednim ili više uređaja za zaustavljanje u slučaju opasnosti, kako bi se omogućilo otklanjanje stvarne opasnosti ili prijetnje. Primjenjuju se sljedeće iznimke: (a) strojevi kod kojih uređaj za zaustavljanje u slučaju opasnosti ne bi smanjio rizik jer ne bi smanjio vrijeme zaustavljanja ili ne bi omogućio primjenu posebnih mjera nužnih za uklanjanje rizika, (b) prijenosni ručni i/ili ručno upravljani strojevi. Stroj za skidanje izolacije sa žica ne podliježe iznimkama i nije opremljen uređajem za zaustavljanje u slučaju opasnosti.
            
         
               (4)
            
            
               U odjeljku 1.3.7. („Rizici povezani s pokretnim dijelovima”) Priloga I. Direktivi 2006/42/EZ propisano je da strojevi moraju biti konstruirani i izrađeni tako da sprječavaju rizik od dodira koji bi mogao uzrokovati nesreću ili moraju biti opremljeni štitnicima ili zaštitnim uređajima ako takav rizik postoji. Zabilježeni su sljedeći nedostaci stroja za skidanje izolacije sa žica:
               
                           —
                        
                        
                           rizik od pokretnih dijelova zbog nepostojanja zaštitnih uređaja, konkretno rizik od nezaštićenog klinastog remena,
                        
                     
                           —
                        
                        
                           nedovoljna udaljenost od zone opasnosti, konkretno moguće je rukama posegnuti u prostor valjaka za kablove ako se osoba ne pridržava sigurne udaljenosti.
                        
                     
         
               (5)
            
            
               U odjeljku 1.7.1. („Informacije i upozorenja na strojevima”) Priloga I. Direktivi 2006/42/EZ propisano je da sve pisane ili verbalne informacije i upozorenja moraju biti izraženi na službenom jeziku ili jezicima Zajednice, koje u skladu s Ugovorom može odrediti država članica u kojoj se strojevi plasiraju na tržište i/ili puštaju u pogon, a na zahtjev mogu biti popraćeni i inačicama na bilo kojem drugom službenom jeziku ili jezicima Zajednice, koje razumiju operateri. U slučaju stroja za skidanje izolacije sa žica upozorenja u priručniku navedena su samo na engleskom jeziku.
            
         
               (6)
            
            
               U odjeljku 1.7.4.2. („Sadržaj uputa”) Priloga I. Direktivi 2006/42/EZ navedene su informacije koje svaki priručnik mora sadržavati. Priručnik za upotrebu stroja za skidanje izolacije sa žica ne sadržava informacije o preostalim rizicima koji postoje unatoč postojećim mjerama sigurne konstrukcije, sigurnosne zaštite i primjene dodatnih zaštitnih mjera ni informacije o razini jakosti zvuka, kako je propisano u odjeljku 1.7.4.2. točki (l). Nacrti, dijagrami, opisi i objašnjenja potrebni za uporabu, održavanje i popravak stroja te provjeru ispravnosti rada stroja, zahtijevani u odjeljku 1.7.4.2. točki (e) uglavnom nedostaju ili su nejasni.
            
         
               (7)
            
            
               Komisija je pozvala Fringo GmbH&Co.KG i Taizhou City Luqiao Qi Jin Wire Peeling Machine Manufacturing na očitovanje o mjeri koju je poduzela Njemačka. Odgovor nije zaprimiljen.
            
         
               (8)
            
            
               Razmatranjem dokaza koje su dostavila njemačka nadležna tijela potvrđuje se da stroj za skidanje izolacije sa žica tipa QJ-001 koji proizvodi poduzeće Taizhou City Luqiao Qi Jin Wire Peeling Machine Manufacturing China i distribuira poduzeće Fringo GmbH&Co.KG Germany nije usklađen s temeljnim zdravstvenim i sigurnosnim zahtjevima iz članka 5. stavka 1. točke (a) Direktive 2006/42/EZ i da zbog toga postoji ozbiljan rizik od ozljede za korisnike. Stoga je mjeru koju je poduzela Njemačka primjereno smatrati opravdanom,
            
         DONIJELA JE OVU ODLUKU:
   Članak 1.
   Mjera koju je poduzela Njemačka radi zabrane stavljanja na tržište stroja za skidanje izolacije sa žica tipa QJ-001 koji proizvodi poduzeće Taizhou City Luqiao Qi Jin Wire Peeling Machine Manufacturing China i distribuira poduzeće Fringo GmbH&Co.KG, Kurfürstendamm 96, 10709 Berlin, je opravdana.
   Članak 2.
   Ova je Odluka upućena državama članicama.
   
      Sastavljeno u Bruxellesu 15. ožujka 2016.
      
         
            Za Komisiju
         
         Elżbieta BIEŃKOWSKA
         
            Članica Komisije
         
      
   
   
      (1)  SL L 157, 9.6.2006., str. 24.